
Ministru kabineta rīkojums Nr. 300
Rīgā 2024. gada 24. aprīlī (prot. Nr. 16 40. §)
Par nekustamo īpašumu Daudzeses pagastā, Aizkraukles novadā, atsavināšanu militārā poligona "Sēlija" izveidei
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai pirkt valsts aizsardzības vajadzībām šādus nekustamos īpašumus:
· 1.1. nekustamo īpašumu ''Senlejas–1'' (nekustamā īpašuma kadastra Nr. 3250 011 0057) – zemes vienību (zemes vienības kadastra apzīmējums 3250 011 0057) 8,9 ha platībā – Daudzeses pagastā, Aizkraukles novadā;
· 1.2. nekustamo īpašumu "Stirnas" (nekustamā īpašuma kadastra Nr. 3250 011 0031) – zemes vienību (zemes vienības kadastra apzīmējums 3250 011 0031) 20,8 ha platībā – Daudzeses pagastā, Aizkraukles novadā.
· 2. Aizsardzības ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā  minētajiem nekustamajiem īpašumiem nostiprināt zemesgrāmatā uz valsts vārda Aizsardzības ministrijas personā;
· 2.2. izdevumus, kas saistīti ar šā rīkojuma 1. punktā minēto nekustamo īpašumu pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2024. gadam paredzētajiem līdzekļiem.

